CELEX: 32006D0383
Language: hu
Date: 2006-05-22 00:00:00
Title: 2006/383/EK: A Bizottság határozata ( 2006. május 22. ) a Cseh Köztársaságban a hasított sertések osztályozási módszereinek engedélyezéséről szóló 2005/1/EK határozat módosításáról  (az értesítés a C(2006) 1982. számú dokumentummal történt)

2.6.2006   
            
            
               HU
            
            
               Az Európai Unió Hivatalos Lapja
            
            
               L 148/50
            
         
      A BIZOTTSÁG HATÁROZATA
   
   (2006. május 22.)
   a Cseh Köztársaságban a hasított sertések osztályozási módszereinek engedélyezéséről szóló 2005/1/EK határozat módosításáról
   (az értesítés a C(2006) 1982. számú dokumentummal történt)
   (Csak a cseh nyelvű szöveg hiteles)
   (2006/383/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a hasított sertések közösségi osztályozási rendszerének meghatározásáról szóló, 1984. november 13-i 3220/84/EGK tanácsi rendeletre (1) és különösen annak 5. cikke (2) bekezdésére,
   mivel:
   
               (1)
            
            
               A 2005/1/EK bizottsági határozat (2) értelmében a Cseh Köztársaság engedélyt kapott négy, a hasított sertések osztályozására szolgáló módszer alkalmazására.
            
         
               (2)
            
            
               A Cseh Köztársaság arra kérte a Bizottságot, hogy a hasított sertések osztályozására szolgáló újabb két módszer használatát engedélyezze, és a hasított sertések közösségi osztályozási rendszerének alkalmazására vonatkozó részletes szabályok megállapításáról szóló, 1985. október 24-i 2967/85/EGK bizottsági rendelet (3) 3. cikkének (3) bekezdésében előírt jegyzék második részének benyújtásával ismertette a boncolásos vizsgálat eredményeit.
            
         
               (3)
            
            
               E kérelem értékelése során megállapítást nyert, hogy az új osztályozási módszerek engedélyezésének feltételei teljesültek.
            
         
               (4)
            
            
               A vágóhidak technikai feltételeinek figyelembevétele érdekében a Cseh Köztársaság azt kérelmezte, hogy a „Zwei-Punkte-Messverfahren (ZP)” osztályozási módszer alkalmazására vonatkozó mennyiségi küszöb megállapításakor az egy hét alatt levágott sertések korábban megállapított számát éves átlagban vegyék figyelembe.
            
         
               (5)
            
            
               A 2005/1/EK határozatot tehát ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak a Sertéshúspiaci Irányítóbizottság véleményével,
            
         ELFOGADTA EZT A HATÁROZATOT:
   1. cikk
   A 2005/1/EK határozat a következőképpen módosul:
   
               1.
            
            
               Az 1. cikk a következőképpen módosul:
               
                           a)
                        
                        
                           Az 1. cikk első bekezdése a következő ötödik és hatodik franciabekezdéssel egészül ki:
                           
                                       „—
                                    
                                    
                                       az »Ultra-sound IS-D-05« elnevezésű műszert és az ehhez kapcsolódó értékelési eljárásokat, amelynek részleteit a melléklet 5. része tartalmazza,
                                    
                                 
                                       —
                                    
                                    
                                       a »Needle IS-D-15« elnevezésű műszert és az ehhez kapcsolódó értékelési eljárásokat, amelynek részleteit a melléklet 6. része tartalmazza.”
                                    
                                 
                     
                           b)
                        
                        
                           A második bekezdés helyébe a következő szöveg lép:
                           „A »Zwei-Punkte-Messverfahren (ZP)« osztályozási módszert csak az olyan vágóhidakon lehet alkalmazni, ahol éves átlagban heti 200 sertésnél nem vágnak le többet.”
                        
                     
         
               2.
            
            
               A melléklet e határozat mellékletének megfelelően módosul.
            
         2. cikk
   E határozat címzettje a Cseh Köztársaság.
   
      Kelt Brüsszelben, 2006. május 22-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 301., 1984.11.20., 1. o. A legutóbb a 3513/93/EK rendelettel (HL L 320., 1993.12.22., 5. o.) módosított rendelet.
   
      (2)  HL L 1., 2005.1.4., 8. o.
   
      (3)  HL L 285., 1985.10.25., 39. o. A 3127/94/EK rendelettel (HL L 330., 1994.12.21., 43. o.) módosított rendelet.
   
      MELLÉKLET
      A 2005/1/EK határozat melléklete a következő 5. és 6. résszel egészül ki:
      
         „5. RÉSZ
         Ultra-sound IS-D-05
         
                     1.
                  
                  
                     A hasított sertések osztályozását az »Ultra-sound IS-D-05« elnevezésű módszerrel kell elvégezni.
                  
               
                     2.
                  
                  
                     Az IS-D-05 osztályozó műszer a színhús és a zsír vastagságát a test meghatározott pontjára sorban gyakorolt ultrahangos impulzusok visszavert hullámainak tartománya alapján méri. Az ultrahangos letapogatókészülék 3 x 100 ultrahangos impulzust bocsát ki 4 MHz frekvencián.
                  
               
                     3.
                  
                  
                     A hasított test színhústartalmát a következő képlet alapján kell kiszámítani:
                     
                         = 60,69798 – 0,89211 S (IS-D-05) + 0,10560 M (IS-D-05)
                     ahol
                     
                        = a hasított test becsült színhústartalmaS (IS-D-05)= a hátszalonna vastagsága (mm-ben) a bőrt is beleértve, a test középvonalától 70 mm-re az utolsó második és harmadik borda között mérve
                     M (IS-D-05)= izomvastagság (mm-ben) a mérési pontnál
                     A képlet a 60–120 kg súlyú hasított testek esetében érvényes.
                  
               6. RÉSZ
         Needle IS-D-15
         
                     1.
                  
                  
                     A hasított sertések osztályozását a »Needle IS-D-15« elnevezésű módszerrel kell elvégezni.
                  
               
                     2.
                  
                  
                     A »Needle IS-D-15« egy éles tűbe szerelt szondát bocsát a test adott pontjába. A behatolási mélység 140 mm körüli. A tű mögött vezérelt optikai szett helyezkedik el, amely egy optikai csatorna segítségével megvilágítja a tűt körülvevő szövetet vagy területet és az adott hullámhosszú visszavert fény energiáját méri. Az érintkezőcsúcs olyan érintésmentes finommérőműszerrel van felszerelve, amely 46 mikrométer pontossággal határozza meg a behatolási mélységet.
                  
               
                     3.
                  
                  
                     A hasított test színhústartalmát a következő képlet alapján kell kiszámítani:
                     
                         = 60,92452 – 0,77248 S (IS-D-15) + 0,11329 M (IS-D-15)
                     ahol
                     
                        = a hasított test becsült színhústartalmaS (IS-D-15)= a hátszalonna vastagsága (mm-ben) a bőrt is beleértve, a test középvonalától 70 mm-re az utolsó második és harmadik borda között mérve
                     M (IS-D-15)= izomvastagság (mm-ben) a mérési pontnál
                     A képlet a 60–120 kg súlyú hasított testek esetében érvényes.”